text: বিরল পৌরসভার ভোটগ্রহণ ২৮ ডিসেম্বর :: BanglaNews24.com mobile
  বিরল উপজেলার ম্যাপ
  দিনাজপুর: দিনাজপুর জেলার বিরল উপজেলা পৌরসভার তফসিল ঘোষণা করেছে নির্বাচন কমিশন। মঙ্গলবার (১৪ নভেম্বর) বিকেলে তফসিল ঘোষণা করেন নির্বাচন কমিশন।
  নির্বাচন কমিশনের তফসিল অনুযায়ী আগামী সোমবার (২৭ নভেম্বর) মনোনয়ন দাখিলের শেষ দিন। এছাড়া ২৮ ও ২৯ নভেম্বর বাছাই। প্রার্থিতা প্রত্যাহারের শেষ দিন ৬ ডিসেম্বর। বৃহস্পতিবার (২৮ ডিসেম্বর) ভোটগ্রহণ।
  নির্বাচন কমিশনের আদেশ ক্রমে যুগ্ম সচিব, নির্বাচন পরিচালনা-২ ফরহাদ আহম্মেদ খান এর স্বাক্ষরিত চিঠিতে স্থানীয় সরকার (পৌরসভা) নির্বাচন বিধিমালা ২০১০ এর অনুযায়ী দিনাজপুর জেলার বিরল উপজেলার বিরল পৌরসভার মেয়র, সংরক্ষিত ওয়ার্ডের কাউন্সিলর এবং সাধারণ ওয়ার্ডের কাউন্সিলরের ২৮ ডিসেম্বর' ২০১৭ ইং ভোটগ্রহনের ঘোষণা করেছেন।
  উল্লেখ্য, বিরল পৌরসভা গত ২২ অক্টেবর'২০১৩ সালে স্থানীয় সরকার বিভাগ, স্থানীয় সরকার, পল্লী উন্নয়ন ও সমবায় মন্ত্রণালয়ের তত্বাবধানে, বাংলাদেশ আওয়ামী লীগের কেন্দ্রীয় কমিটির সাংগঠনিক সম্পাদক ও দিনাজপুর-২ (বিরল-বোচাগঞ্জ) আসনের সংসদ সদস্য খালিদ মাহমুদ চৌধুরীর ঐকান্তিক চেষ্টায়, গণপ্রজাতন্ত্রী বাংলাদেশ সরকারের মাননীয় প্রধানমন্ত্রী, দেশরত্ন শেখ হাসিনা বিরল পৌরসভার শুভ উদ্বোধন করেন।